b'\n_START_ARTICLE_\nMetamfetamin\n_START_PARAGRAPH_\nMetamfetamin je mo\xc4\x8dno simpatomimeti\xc4\x8dna snov z mo\xc5\xbenostjo terapevtske uporabe. _NEWLINE_Lahko se ga injicira, vdihava ali peroralno zau\xc5\xbeije.\n_START_SECTION_\nU\xc4\x8dinki\n_START_PARAGRAPH_\nVisoki odmerki  povzro\xc4\x8dajo akutno pove\xc4\x8dano stimulacijo osrednjega \xc5\xbeiv\xc4\x8dnega sistema in izzovejo evforijo, razdra\xc5\xbeenost, zmanj\xc5\xa1an apetit ter ob\xc4\x8dutek pove\xc4\x8dane energije in mo\xc4\x8di. \xc4\x8clovek se po\xc4\x8duti vznesenega, vzburjenega in mo\xc4\x8dnega. Ima pove\xc4\x8dano \xc5\xbeeljo po pogovarjanju. Kardiovaskularni odziv na metamfetamine se ka\xc5\xbee v zvi\xc5\xa1anem krvnem pritisku in motnjah sr\xc4\x8dnega ritma. Akutnej\xc5\xa1i odziv vklju\xc4\x8duje strah, paranojo, halucinacije, psihoti\xc4\x8dno vedenje, depresijo in iz\xc4\x8drpanost._NEWLINE_Kroni\xc4\x8dna uporaba lahko vodi v amfetaminsko psihozo, ki se ka\xc5\xbee v paranoji, slu\xc5\xa1nih in vidnih halucinacijah ter agresivnem in blode\xc4\x8dem vedenju. Metamfetamini povzro\xc4\x8dajo psihi\xc4\x8dno odvisnost. Odtegnitveni sindromi se ka\xc5\xbeejo kot brezvoljnost, energetska izpraznjenost ter depresija zaradi oropanosti noradrenalina in dopamina.'